Dek 'n tafel vir Tuindag 2019
JY LEES NOU Dek 'n tafel vir Tuindag 2019
Besoek dié Oop Tuine in 2019
Vra die kenners
Regruk met Flair
Plant van die maand
Tuis / Tuine / Tuindagboek
Foto's: Suné Esterhuizen.
Skep 'n pragtige fokuspunt met groenigheid uit jou tuin.
Die somer is om die draai, en watter beter tyd om jou gereedskap neer te sit en jou tuin net te geniet? Dit is presies wat Tuindag op Sondag 20 Oktober wil aanmoedig. Nooi vriende en familie oor vir 'n kuier – ruil plante uit, hou 'n piekniek met koek en tee, of bedien middagete op die grasperk of stoep.
Blommekrone is steeds sinoniem met Tuindag-makieties – dra joune met trots! Laai oulike kindermaskers af op Garden Day se webblad. Of neem dit een tree verder en dek 'n feestelike tafel. Stacy van Zyl, 'n Tuis-leser van Brackenfell, wys wat gedoen kan word. Sien haar wenke onder, of kry meer inspirasie op haar blog, sawdustandhighheels.com.
Stacy se sakpasplanne ...
As jy plastiekpotte het, draai dit toe in bruinpapier en bind vas met 'n grys lint, of in wit papier met growwe tou. "Dit versterk vir my die rustieke gevoel sonder om jou sak te ruk."
Een ruikertjie is genoeg vir elke gedekte plek. "Kies geurige kruie uit jou tuin en bind dit vas met tou. Drie laventeltakkies, een louriertakkie en een roosmaryntakkie lyk en ruik lieflik saam."
Begin met 'n skoon wit tafeldoek – selfs 'n laken sal werk – en gooi 'n tafelloper oor die middel. "Oorweeg 'n goiing-loper met kantdetail soos hierbo. Dis neutraal genoeg dat dit by die meeste kleurskemas sal pas."
"Maak 'n tafelrangskikking van drie laventelbossies en ses klein tiemiebossies. Plaas die laventel ewe ver van mekaar en maak dan die tiemie tussenin staan." Stacy stel voor jy sit dit op koekstaanders vir hoogte. Vier glas-kersblakers met lang wit kerse rond die prentjie mooi af.
Deel 'n foto van jou vieringe op sosiale media en merk @GardenDaySA en @tuishomemag en jy kan 'n Babylonstoren-geskenkpak ter waarde van R1000 wen!
Kort jy hulp met die beplanning van jou Tuindag-makietie? Besoek gardenday.co.za, waar jy Tuindag uitnodigings vir WhatsApp, foto's vir sosiale media en resepte kan aflaai. Boonop kan jy inskryf vir Tuindagblommekroonmaak-sessies in Kaapstad en Johannesburg – daar's ook 'n video wat jou wys hoe jy jou eie blommekroon kan maak! Volg Garden Day op Instagram vir nog meer inspirasie.
Bly in verbinding met mede-tuiniers deur aan te sluit by die tuingemeenskap op Candide, 'n tuinmaak-app.. Dis gratis en bevat 'n uitgebreide kennisbasis oor plante, plant-identifisering en kweekwenke; dié app wil tuiniers die wêreld oor se beste vriend wees. Tuindag is met trots begin deur Candide.
KONTAK Stacy van Zyl sawdustandhighheels.com
Meer oor: garden day| tuindag
Wil jy nog sien?
Hou makietie in styl op Tuindag 2018
Tuintake vir Oktober: Vier jou tuin
KRY ONS NUUSBRIEF
Kry weeklikse dekor-inspirasie direk in jou inbus.
Kry jou praktiese, inspirerende gids vir die huis en tuin nou as 'n e-tydskrif.
Kry ons op YouTube
Kry ons op YouTube Teken in op ons YouTube-kanaal Teken in op ons YouTube-kanaal!
Wat's Nuut Dis weer tyd vir Tjhoko Champs! Tjhoko Paint-aanhangers het nie brieke nie; daarom is ons gewilde Tjhoko Champskompetisie terug, en jy kan wen.
Wat's nuut Skryf nou in vir Rookie Stylist 2020 Die soektog na Tuis se Rookie Stylist 2020 in samewerking met MRP Home is in volle gang. Elke week kan een gelukkige deelnemer 'n MRP Home-koopbewys van R2000 losslaan.
Wat's nuut Inskrywings is oop vir Regruk met Flair Opknappers, staan nader! Of jy 'n gesoute opknapper of 'n groentjie is wat nog nooit self 'n troffel vasgehou het nie, nou is jou kans om in te skryf vir ons gewilde Regruk met Flair-kompetisie in vennootskap met Paint Master!
Tuisblad Kontak Gebruikersooreenkoms Adverteer © 2020 (20200312.3-Release-18) 24.com ALLE REGTE VOORBEHOU